സെപ്റ്റംബർ 11, 2001 ആക്രമണത്തെത്തുടർന്ന്, അമേരിക്ക അഫ്ഗാനിസ്ഥാൻ ആക്രമിക്കുകയും അഫ്ഗാൻ സേനയുടെ സഹായത്തോടെ താലിബാനെ പുറത്താക്കുകയും ചെയ്തു. യുഎസ് പിന്തുണയുള്ള വടക്കൻ സഖ്യത്തിനെതിരെ ബരാദർ യുദ്ധം ചെയ്തു, "ന്യൂസ് വീക്കിന്റെ അഭിപ്രായത്തിൽ", താലിബാൻ പ്രതിരോധം തകർന്നതിനാൽ 2001 നവംബറിൽ "മോട്ടോർ സൈക്കിളിൽ കയറ്റി തന്റെ പഴയ സുഹൃത്തിനെ (ഒമറിനെ) പർവതങ്ങളിൽ സുരക്ഷിതത്വത്തിലേക്ക് കൊണ്ടുപോയി". ഒരു മാസത്തിനുള്ളിൽ അമേരിക്കയുമായി ബന്ധമുള്ള അഫ്ഗാൻ സൈന്യം ബരാദറിനെയും മറ്റ് താലിബാൻ നേതാക്കളെയും പിടിച്ചുവെന്ന് പറയുന്നുണ്ടെങ്കിലും പാകിസ്താൻ രഹസ്യാന്വേഷണവിഭാഗം അവരെ മോചിപ്പിക്കാൻ ഇടപെട്ടു. ഡച്ച് ജേർണലിസ്റ്റ് ബെറ്റെ ഡാം റിപ്പോർട്ട് ചെയ്ത മറ്റൊരു വാർത്തപ്രകാരം, താലിബാൻ വിരുദ്ധ സേന കെട്ടിപ്പടുക്കാൻ അഫ്ഗാനിസ്ഥാനിൽ എത്തിയപ്പോൾ ഹമീദ് കർസായിയുടെ ജീവൻ ബരദാർ രക്ഷിച്ചു എന്നാണ്.